
[bookmark: _GoBack]DOKUMENTŲ SKENAVIMO APARATŲ
PIRKIMO-PARDAVIMO SUTARTIS
Kaunas

BĮ Kauno apskrities viešoji biblioteka, juridinio asmens kodas 190758138, Radastų g. 2, 44164 Kaunas, toliau šiame tekste vadinama Pirkėju, atstovaujama direktorės Editos Urbonavičienės, veikiančios pagal įstaigos nuostatus,
ir
_____________________________ toliau šiame tekste vadinama Pardavėju, atstovaujama ____________________________________________________________ 
toliau Pirkėjas ir Pardavėjas kartu šioje sutartyje vadinami Šalimis, o kiekvienas atskirai – Šalimi, sudarė ir pasirašė šią dokumentų skenavimo aparatų pirkimo-pardavimo sutartį, toliau vadinama – Sutartimi.
   
I. SUTARTIES OBJEKTAS
1. Sutarties objektas – dokumentų skenavimo aparatai, 2 vnt.,  (toliau – Prekės, Įranga). Atskiri techniniai reikalavimai Prekėms, jų įrangos diegimui, garantijai ir pan. nurodyti šioje Sutartyje bei Sutarties 1 ir 2 prieduose „Techninė specifikacija“ (toliau bendrai vadinama – Techninė specifikacija) ir Tiekėjo pateiktame pasiūlyme.
2. Prekių pristatymo vieta – Radastų g. 2, Kaunas.

II. SUTARTIES KAINA IR MOKĖJIMO TVARKA
3. Sutarties Prekių kaina be PVM – ____________ Eur (suma žodžiais). PVM – _________________ Eur (suma žodžiais). Sutarties Prekių kaina su PVM – ___________________ Eur (suma žodžiais).
4. Sutartyje ir jos galimiems keitimo atvejams yra pasirinktas šis kainos apskaičiavimo būdas: fiksuotos kainos. Ši sąlyga yra esminė ir negali būti keičiama per visą Sutarties galiojimo laikotarpį.
5. Į Sutarties kainą įskaičiuoti, įskaitant, bet neapsiribojant, visi mokesčiai bei visos kitos Pardavėjo patirtos ir (ar) galimos patirti tiesioginės ir netiesioginės išlaidos ir mokesčiai, susiję su Prekių pristatymu, įrangos įdiegimu, Pirkėjo apmokymu (išskyrus tuos atvejus, kai Pirkimo dokumentuose aiškiai nurodyta, kad tam tikros konkrečios išlaidos neturi būti įskaičiuotos į Sutarties įkainius). Pradinės Sutarties vertei įtakos negali turėti Prekių tiekimo terminų pažeidimai, darbo užmokesčio ir kitų panašių išlaidų išaugimas.
6. Pardavėjui už prekes mokama tokia tvarka:
6.1.  100 (šimto) proc. avansą, kuris sumokamas ne vėliau kaip per 10 (dešimt) dienų nuo Sutarties pasirašymo dienos pagal pateiktą išansktinę sąskaitą faktūrą arba lygiavertį dokumentą, pinigus pervedant į Pardavėjo nurodytą banko sąskaitą. 
7. Prekės pristatomos pasirašant perdavimo – priėmimo aktą (Priedas Nr. 3).
8. Vykdant Sutartį, sąskaitos faktūros teikiamos tik elektroniniu būdu. Elektroninės sąskaitos faktūros, atitinkančios Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (OL 2017 L 266, p. 19) (toliau – Europos elektroninių sąskaitų faktūrų standartas), teikiamos Pardavėjo pasirinktomis priemonėmis. Europos elektroninių sąskaitų faktūrų standarto neatitinkančios elektroninės sąskaitos faktūros gali būti teikiamos tik naudojantis Sąskaitų administravimo bendrąja informacine sistema (toliau – SABIS). Sąskaitos faktūros pateiktos ne SABIS priemonėmis nebus apmokamos, išskyrus jeigu mobilizacijos, karo ar nepaprastosios padėties atveju yra informacinės sistemos SABIS pažeidimų, dėl kurių negalimas perkančiosios organizacijos ir Pardavėjo bendravimas ir keitimasis informacija naudojantis SABIS.
9. Sąskaitoje faktūroje be kitų privalomų rekvizitų turi būti nurodyti Sutarties numeris bei sudarymo data. 


III. PREKIŲ TIEKIMO TERMINAI IR TVARKA 
10. [bookmark: _Hlk499210582]Prekių pristatymo terminas: – 3 (trys) mėnesiai. Šis terminas pradedamas skaičiuoti nuo Sutarties pasirašymo dienos.  Prekių pristatymo terminas dėl ne nuo tiekėjo priklausančių aplinkybių šalių susitarimu gali būti pratęstas,  bet ne ilgiau nei 1 (vienam) mėnesiui.
11. Prekių pristatymo data yra laikoma Prekių perdavimo – priėmimo akto pasirašymo diena. Prekių perdavimo – priėmimo aktą pasirašo Pirkėjo ir Pardavėjo įgalioti atstovai.
12. Prekių perdavimo – priėmimo aktą Pirkėjas privalo pasirašyti per 5 (penkias) darbo dienas nuo faktinio Sutartyje numatytų Prekių gavimo, arba nustatęs, kad Prekės turi trūkumų / defektų, neatitinka Sutarties ir (ar) jos priedų reikalavimų, perdavimo – priėmimo aktas nepasirašomas ir Pardavėjui išsiunčiamas pranešimas apie Prekių nepriėmimą – defektinis aktas.
13. Pardavėjas Prekes, neatitinkančias Sutarties reikalavimų, privalo atsiimti, pakeisti naujomis arba pašalinti jų trūkumus / defektus per 20 (dvidešimt) kalendorinių dienų nuo Prekių trūkumų / defektų akto surašymo dienos savo jėgomis ir sąskaita, Pirkėjas neatlygina jokių su tuo susijusių Pardavėjo turėtų išlaidų ir (ar) nuostolių.
14. Pardavėjas, prieš veždamas Prekes Pirkėjui, laiką suderina su Pirkėju.
15. Prekių nuosavybės teisė ir atsitiktinio žuvimo rizika pereina Pirkėjui nuo Prekių perdavimo – priėmimo akto pasirašymo momento.

IV. PREKIŲ GARANTIJA
16. Garantijos terminas Prekėms – (taip, kaip nurodyta techninėse specifikacijose) metai nuo prekių priėmimo-perdavimo akto pasirašymo dienos. Visoms pakeistoms ar sutaisytoms Prekėms ar jų dalims taikomas toks pat Prekių garantijos terminas, koks buvo nustatytas ir patiektoms Prekėms ar jų dalims.
17. Garantija negalioja, jeigu Prekių trūkumai / defektai atsiranda dėl to, kad Pirkėjas nesilaikė aptarnavimo, priežiūros ir eksploatacijos instrukcijų.
18. Pastebėjus Prekių trūkumus / defektus, Pirkėjas bet kuriuo garantinio termino metu gali raštu pareikšti pretenzijas Pardavėjui dėl Prekių kokybės.
19. [bookmark: _Hlk184053575]Garantijos laikotarpio metu nustatytus Prekių trūkumus / defektus Pardavėjas įsipareigoja savo sąskaita pašalinti per 20 (dvidešimt) kalendorinių dienų nuo rašto apie Prekių trūkumus / defektus išsiuntimo dienos. Defektinės prekės (prekių dalys), viso garantinio laikotarpio metu, turi būti keičiamos naujomis tokiomis pačiomis prekėmis, o jei tokios prekės nebegaminamos ar nebekeičiamos, suderinus su Pirkėju - keičiamos kitomis analogiškų (ne prastesnių) parametrų prekėmis.
20. Tiekėjas garantuoja, kad yra  Prekių gamintojas arba oficialus gamintojo atstovas arba turi oficialų susitarimą su tokiu atstovu ir turi teisę įdiegti, paleisti ir prižiūrėti įrangą, nurodytą techninėse specifikacijose, apmokyti ja naudotis bei atlikti garantinį aptarnavimą arba turi sudaręs sutartį dėl Prekių garantinio aptarnavimo teikimo.

IV. ŠALIŲ ĮSIPAREIGOJIMAI, SUBTIEKIMAS
21. Pardavėjas įsipareigoja:
21.1. garantuoti Prekių kokybę, pristatyti kokybiškas šioje Sutartyje ir jos prieduose numatytas Prekes bei vykdyti kitus Sutartyje ir jos prieduose nustatytus įsipareigojimus Sutartyje nustatytais terminais ir tvarka savo rizika bei sąskaita kaip įmanoma rūpestingai bei efektyviai, įskaitant, bet neapsiribojant, Prekių pristatymą ir (ar) sumontavimą (pajungimą), būtiną įrangos įdiegimą, kaip nurodyta techninėse specifikacijose, pagal geriausius visuotinai pripažįstamus profesinius, techninius standartus ir praktiką, panaudodamas visus reikiamus įgūdžius, žinias;
21.2. Apmokyti Pirkėją naudotis įranga – (taip, kaip nurodyta techninėse specifikacijose).
21.3. Pardavėjas garantuoja, kad Prekės yra naujos, nenaudotos, kokybiškos, neturi paslėptų trūkumų ir defektų, tinkamos naudoti pagal jų paskirtį, atitinka Sutartyje ir jos Prieduose nustatytus reikalavimus.
21.4. garantuoti, kad Prekės griežtai atitiktų Sutarties ir jos Prieduose nustatytas sąlygas, taisykles ir 
standartus bei technines sąlygas. Tiekėjas visiškai atsako už Prekės trūkumus ir dėl jų atlygina Pirkėjui atsiradusius nuostolius, jei neįrodo, kad trūkumai atsirado dėl to, kad Pirkėjas pažeidė Prekės naudojimo taisykles arba dėl trečiųjų asmenų kaltės ar nenugalimos jėgos (force majeure) aplinkybių.
21.5. savo sąskaita Sutartyje nustatytu terminu pašalinti visus Prekių trūkumus, atsiradusius pristatymo ir (ar) montavimo (pajungimo) metu, taip pat garantiniu laikotarpiu;
21.6. kartu su Prekėmis pateikti Pirkėjui visą būtiną dokumentaciją, įskaitant Prekių naudojimo ir (ar) priežiūros instrukcijas, jeigu tokios yra;
21.7. neperleisti tretiesiems asmenims visų ar dalies savo teisių, susijusių su Sutartimi, įskaitant reikalavimo teisę į Pirkėjo mokėtinas sumas, be išankstinio Pirkėjo rašytinio sutikimo. Be Pirkėjo išankstinio rašytinio sutikimo sudaryti sandoriai dėl teisių ar pareigų pagal šią Sutartį perleidimo laikytini niekiniais ir negaliojančiais nuo jų sudarymo momento;
21.8. savo sąskaita atlyginti nuostolius Pirkėjui ir tretiesiems asmenims, kurie atsirado dėl netinkamo Sutarties vykdymo ar jos nevykdymo;
21.9. vykdant Sutartį Pardavėjas/subtiekėjai yra atsakingi už pristatymo/montavimo (pajungimo) metu Pirkėjo pastatui ar jo dalims, ar kitam turtui padarytą žalą ir privalo atlyginti padarytą žalą arba kompensuoti Pirkėjui patirtus nuostalius už atstatymo/ žalos ištaisymo darbus. Padarytų nuostolių kompensavimui gali būti pasinaudojama Sutarties 24 p. numatytomis netesybomis ir jų išskaitymu iš Pardavėjui mokėtinų sumų;
21.10. vadovaujantis 2011-06-28 Lietuvos Respublikos aplinkos ministro įsakymu Nr. D1-508 „Dėl aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ (toliau – Aprašas), užtikrinti, kad teikiamos Prekės atitiktų Prekių grupei taikomus minimalius aplinkos apsaugos kriterijus. 
22. Pirkėjas įsipareigoja:
22.1. priimti pagal šią Sutartį pristatytas Prekes, jei jos yra kokybiškos ir pristatytos laikantis Sutartyje ir jos prieduose nustatytų reikalavimų ir apmokėti už Prekes šioje Sutartyje nustatyta tvarka.
23. Pirkėjas turi teisę:
23.1. sustabdyti Sutartį:
23.1.1. esant svarbioms aplinkybėms, nepriklausančiomis nei nuo Pardavėjo, nei nuo Pirkėjo valios, dėl kurių Pardavėjas negali vykdyti savo sutartinių įsipareigojimų ir (arba) esant kitoms nenumatytoms aplinkybėms (pavyzdžiui, pasikeitus galiojančiam teisės aktui ar įsigaliojus naujam teisės aktui, kuris turi įtakos šios Sutarties vykdymui; Pirkėjui būtinas papildomas laikas atlikti papildomą pirkimą; kitos aplinkybės, kurios nebuvo žinomos Pirkimo vykdymo metu), Pirkėjas turi teisę sustabdyti sutartinių įsipareigojimų (ar jų dalies), vykdymą;
23.1.2. atsiradus aplinkybėms, dėl kurių Pardavėjas negali vykdyti sutartinių įsipareigojimų, Pardavėjas apie tai nedelsdamas privalo informuoti Pirkėją, pateikdamas informaciją ir dokumentus, įrodančius sutartinių įsipareigojimų vykdymo negalimumą dėl aplinkybių, nepriklausančių nuo Pardavėjo ir kurios Pardavėjui nebuvo žinomos pirkimo vykdymo ir Sutarties pasirašymo metu. Išnykus aplinkybėms, trukdžiusioms Pardavėjui vykdyti sutartinius įsipareigojimus, sustabdytų įsipareigojimų vykdymas atnaujinamas;
23.1.3. Pirkėjas turi teisę sustabdyti sutartinių įsipareigojimų (ar jų dalies) vykdymą, jeigu jam pagrįstai kyla įtarimų dėl tiekiamų Prekių kokybės ir reikia laiko patikrinti bei įsitikinti tiekiamų Prekių kokybe. Tokiu atveju sutartinių įsipareigojimų (ar jų dalies) vykdymo stabdymas galimas iki 5 (penkių) darbo dienų. Sustabdytų sutartinių įsipareigojimų (ar jų dalies) vykdymas atnaujinamas Sutartyje nustatyta tvarka;
23.1.4. sutartinių įsipareigojimų vykdymo sustabdymas visais Sutartyje numatytais atvejais turi būti raštiškas, nurodant motyvuotas priežastis ir sustabdymo terminą, bei pridedant dokumentus, patvirtinančius sustabdymo pagrindą (jeigu tokie yra);
23.1.5. stabdymų skaičius neribojamas, bet bendras sustabdymo terminas negali būti ilgesnis nei 30 (trisdešimt) kalendorinių dienų. Atnaujinus Sutarties vykdymą, Prekės tiekiamos per jiems likusį laikotarpį (laiką), kuris buvo likęs iki sustabdymo ir Pardavėjas neturi teisės reikalauti Prekių tiekimo termino pratęsimo.
23.2. Esant abejonių dėl Prekių kokybės, atitikimo techninėms charakteristikoms, Pirkėjas turi teisę atlikti ekspertizę. Tuo atveju, kai ekspertizė patvirtina neatitikimą techninėms charakteristikoms, turėtos išlaidos bus išskaičiuojamos iš Pardavėjui mokamų sumų.
24. Pardavėjas turi teisę:
24.1. gauti visą informaciją, reikalingą tinkamam Sutarties vykdymui;
24.2. gauti apmokėjimą už Prekes šioje Sutartyje nustatyta tvarka;
24.3. Pardavėjas turi visas Sutartyje bei Lietuvos Respublikos galiojančiuose teisės aktuose numatytas teises.

V. ŠALIŲ ATSAKOMYBĖ, SUTARTIES UŽTIKRINIMAS, NUTRAUKIMAS, PRATĘSIMAS
25. Sutarties įvykdymas užtikrinamas netesybomis (LR CK 6.70 str. 1 d.): 10 (dešimties) procentų dydžio bauda nuo pradinės sutarties vertės sumos (su PVM). Jei Pardavėjas nevykdo savo sutartinių įsipareigojimų ar vykdo juos netinkamai, Pirkėjas įgyja teisę pasinaudoti Sutarties įvykdymo užtikrinimu. Sutarties įvykdymo užtikrinimu garantuojama, kad Pirkėjui bus atlyginti nuostoliai, atsiradę Pardavėjui dėl jo kaltės pažeidus Sutartį. Pardavėjas, teikdamas pasiūlymą pirkimui ir vykdydamas Sutartį, prisiima atsakomybę ir dėl gamintojo kaltės atsiradusių šios Sutarties pažeidimų. 
26. Pirkėjas turi teisę raštu įspėjęs Pardavėją, vienašališkai nutraukti šią Sutartį dėl esminio jos pažeidimo ir reikalauti šios Sutarties 24 punkte nustatyto Sutarties įvykdymo užtikrinimo. Esminiais šios Sutarties pažeidimais bus laikoma:
26.1. jeigu Pardavėjas vėluoja pristatyti Prekes per nustatytą pristatymo terminą.
26.2. jeigu Prekės neatitinka Techninėse specifikacijose (Sutarties 1 ir 2 priedai) nustatytų reikalavimų ir Pardavėjas vėluoja ištaisyti nustatytus Prekių trūkumus ilgiau nei 7 (septynias) kalendorines dienas nuo Sutartyje numatyto trūkumų šalinimo termino pabaigos;
26.3. jeigu Prekių garantinio aptarnavimo metu paaiškėja Prekių trūkumai ir Pardavėjas vėluoja ištaisyti Pirkėjo pastebėtus Prekių trūkumus ilgiau nei 14 (keturiolika) kalendorinių dienų nuo Sutartyje numatyto trūkumų šalinimo termino pabaigos.
27. Pirkėjas taip pat gali nutraukti Sutartį ir kitais Lietuvos Respublikos teisės aktuose nustatytais atvejais, įskaitant Lietuvos Respublikos viešųjų pirkimų įstatymo 90 straipsnio nurodytais atvejais ir tvarka vienašališkai nutraukti Sutartį apie tai Pardavėjui iš anksto pranešant raštu.
28. Sutartis taip pat gali būti nutraukiama ir kitais Lietuvos Respublikos civiliniame kodekse nustatytais atvejais.
29. Sutartis gali būti nutraukiama abipusiu raštišku Šalių susitarimu.
30. Jei Pardavėjas vėluoja pristatyti prekes ar  vykdyti savo įsipareigojimus šioje Sutartyje ir jos prieduose nustatytais terminais, Pirkėjas be oficialaus įspėjimo ir nesumažindamas kitų savo teisių gynimo būdų pradeda skaičiuoti 0,3 (trijų dešimtųjų) procento dydžio delspinigius nuo Pardavėjo laiku neįvykdytų įsipareigojimų dalies už kiekvieną termino praleidimo dieną.
31. Pirkėjas, praleidęs terminą laiku atsiskaityti su Pardavėju, Pardavėjui pareikalavus moka Pardavėjui 0,3 (trijų dešimtųjų) procento delspinigius nuo laiku nesumokėtos sumos už kiekvieną uždelstą kalendorinę dieną.
32. Netesybų sumokėjimas neatleidžia Sutarties Šalių nuo pareigos vykdyti Sutartimi prisiimtus įsipareigojimus.
33. Sutartis gali būti pakeičiama  abipusiu Šalių rašytiniu susitarimu, pasirašant šios sutarties papildomą susitarimą. Šalys susitaria, kad neatsižvelgiant į piniginę vertę, gali būti atliekami tokie Sutarties pakeitimai: sutarties sąlygos, įskaitant sutarties termino, perkamų kiekių, apimties, objekto pakeitimą.

VI. NENUGALIMOS JĖGOS APLINKYBĖS
34. Šalis gali būti visiškai ar iš dalies atleidžiama nuo atsakomybės dėl ypatingų ir neišvengiamų aplinkybių – nenugalimos jėgos (force majeure), nustatytos ir jas patyrusios Šalies įrodytos pagal Lietuvos Respublikos civilinį kodeksą, jeigu Šalis nedelsiant pranešė kitai Šaliai apie kliūtį bei jos poveikį įsipareigojimų vykdymui.
35. Nenugalima jėga (force majeure) nelaikomos šalies veiklai turėjusios įtakos aplinkybės, į kurių galimybę Šalys, sudarydamos sutartį, atsižvelgė, t. y. Lietuvoje, jos ūkyje pasitaikančios aplinkybės, sąlygos, valstybės ar savivaldos institucijų sprendimai, sukėlę bet kurios iš Šalių reorganizavimą, privatizavimą, likvidavimą, veiklos pobūdžio pakeitimą, stabdymą (trukdymą), kitos aplinkybės, kurios turėtų būti laikomos ypatingomis, bet Lietuvoje sutarties sudarymo metu yra tikėtinos. Nenugalima jėga (force majeure) tai pat nelaikoma tai, kad rinkoje nėra reikalingų prievolei vykdyti prekių, Šalis neturi reikiamų finansinių išteklių arba Šalies kontrahentai pažeidžia savo prievoles.

VII. ASMENS DUOMENŲ TVARKYMAS
36. Kiekviena Šalis privalo informuoti darbuotojus ir (ar) Subtiekėjų darbuotojus ar kitus fizinius asmenys, pasitelktus Sutarčiai vykdyti (toliau – Duomenų subjektai) apie kitos Šalies atliekamą jų asmens duomenų tvarkymą vadovaujantis 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas, toliau – Reglamentas) nuostatomis bei Sutarties 3 priedu.
37. Šalis nevykdanti ar netinkamai vykdanti Sutarties 35 punkte numatytų įsipareigojimų privalo atlyginti kitai Šaliai dėl to patirtus nuostolius įskaitant, bet neapsiribojant valstybės institucijų paskirtas baudas ir / ar kitas pinigines sankcijas.

VIII. BAIGIAMOSIOS NUOSTATOS
38. Sutartis įsigalioja Šalims Sutartį pasirašius ir galioja iki visų įsipareigojimų įvykdymo. 
39. Sutarčiai, iš jos kylantiems Šalių santykiams bei jų aiškinimui taikoma Lietuvos Respublikos teisė.
40. Sutarties Šalims yra žinoma, kad ši Sutartis yra vieša, išskyrus joje esančią konfidencialią informaciją. Konfidencialia informacija laikoma tik tokia informacija, kurios atskleidimas prieštarautų teisės aktams.
41. Bet kokie pranešimai, informacija, dokumentacija ar korespondencija dėl Sutarties ar jos vykdymo turi būti įforminta raštu lietuvių kalba ir išsiųsta elektroniniu paštu ar registruotu paštu per kurjerį. 
42. Pasikeitus Šalies buveinės adresui, banko sąskaitos numeriui ar kitiems rekvizitams, šalis per 3 kalendorines dienas privalo apie tai pranešti kitai šaliai. Neįvykdžius šių reikalavimų šalis neturi teisės reikšti pretenzijų ar atsikirtimų, kad kitos šalies veiksmai, atlikti vadovaujantis paskutine turima informacija, neatitinka Sutarties sąlygų, arba kad ji negavo pranešimų, siustų pagal paskutinius turimus rekvizitus.
43. Kiekvieną ginčą, nesutarimą ar reikalavimą, kylantį iš šios Sutarties ar susijusį su šia Sutartimi, Šalys spręs derybomis. Ginčo, nesutarimo ar reikalavimo nepavykus išspręsti derybomis, ginčas bus sprendžiamas teisme pagal Pirkėjo buveinės vietą.
44. Sutartis jos galiojimo laikotarpiu gali būti keičiama neatliekant naujos pirkimo procedūros vadovaujantis Lietuvos Respublikos viešųjų pirkimų įstatymo 89 straipsnio nuostatomis.
45. Sutartis pasirašoma kvalifikuotais elektroniniais parašais, siunčiant rekvizituose nurodytais el. pašto adresais arba, esant būtinybei pasirašyti rašytiniu būdu, dviem egzemplioriais, po vieną kiekvienai Šaliai, naudojant popierių, atitinkantį Apraše nustatytus Prekių grupei taikomus minimalius aplinkos apsaugos kriterijus.
46. Pirkėjo paskirtas asmuo, atsakingas už Sutarties vykdymą: __________.
47. Pirkėjo asmuo, atsakingas už Sutarties ir jos pakeitimų paskelbimą: _________________
48. Pardavėjo paskirtas asmuo, kuris bus atsakingas už Sutarties vykdymą: ______________________________

IX. SUTARTIES PRIEDAI:
49. Sutarties priedai:
49.1. Priedas Nr. 1 – Techninė specifikacija;
49.2. Priedas Nr. 2 – Techninė specifikacija;
49.3. Priedas Nr. 3 – Prekių priėmimo – perdavimo akto forma;
49.4. Tiekėjo pasiūlymas.

XIII. ŠALIŲ REKVIZITAI

	Pirkėjas:
BĮ Kauno apskrities viešoji biblioteka
Radastų g. 2, 44164 Kaunas
Juridinio asmens kodas 190758138
Ne PVM mokėtojas
Banko sąskaitos Nr. LT 534040063610000270
LR Finansų ministerija
Tel. Nr. (8 37) 32 42 52
El. p. info@azuolynobiblioteka.lt


_______________________
	Pardavėjas:
___________________
Juridinio asmens kodas 
PVM mokėtojo kodas 
Banko sąskaitos Nr. 
Tel. Nr. 
El. p.  




______________________




Priedas Nr. 3

Pirkėjas: 
BĮ Kauno apskrities viešoji biblioteka (Ąžuolyno biblioteka)

Pardavėjas: 
______________

Sutartis: 
2024-___-___, Nr. VP-___




PREKIŲ PRIĖMIMO – PERDAVIMO AKTAS NR. _______

20 _____ m. _________________ d. 


	Eil. Nr.
	Prekės pavadinimas
	Kiekis vnt.
	Kaina, Eur be PVM

	
	
	
	vieneto
	viso kiekio

	1
	2
	3
	4
	5=3x4

	1.
	
	
	
	

	2.
	
	
	
	

	3.
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	Iš viso EUR be PVM:
	

	PVM:
	__ proc.
	__ 
Eur.

	Iš viso EUR su PVM:
	
	





	BĮ Kauno apskrities viešoji biblioteka

____________________________
(vardas, pavardė, parašas)
______________
(data)
	
	___________________________

____________________________
(vardas, pavardė, parašas)
______________
(data)

	
	
	



